Zîndanê Tîpê T’yî yê Wanî de tepişteyê cinîyî yê ke hêrişê cinsî yê garîdyanan rê marûz manenê, çalakîya vengvetişî viraşte.
Goreyê avûkatanê tepiştayan, cinîyanê tepiştayan ra yewe rîyê heqaretê gardîyanan ra nêweş kewta. Cinîyan waşt ke derheqê heqaretkerdişê gardîyanan de mudirê zîndanî de pêvînayîş virazê la waştişê înan ame redkerdene. Naye ra dima 11 çalakwanê grevê  vêşanîye zî tede, cinîyan dest bi çalakîya protestoyî kerde.  Hetê bînî ra ame vatene ke şeker û lîmon nêdîyenê çalakwananê ke grevê vêşanîye de yê.
Çalakwanê ke 1’ê Adare ra grevê vêşanîye de yê nameyê înan wina yê: Semra Argise, Mehtap Kiyare, Eda Ûmaçe, Şehrîban Mamûke, Aysel Dolare, Mizgîn Denîze, Bîrgul Çetîne, Teybet Berge, Medya Aslane, Nevroz Urune û  Eylem Cengîze.
